EOH wil einde Mei ondersoek afhandel | Netwerk24
Die tegnologiegroep EOH hoop om sy ondersoek oor ongerymdhede met staatskontrakte einde Mei af te handel.
Die maatskappy het Woensdag sy omsigtigheidsverklaring hernu en aandeelhouers ingelig 'n verslag sal ná 31 Mei beskikbaar wees. Dit is nie duidelik of die maatskappy bedoel hy gaan dit dan openbaar maak nie.
Die maatskappy se aandeelprys het die afgelope maande skerp geval tot sy laagste vlak sedert 2010 nadat hy onder meer die lisensie verloor het om 'n herverkoper van Microsoft se produkte in Suid-Afrika te wees.
EOH het einde verlede maand aangekondig dit gaan 'n impak van R30 miljoen op sy voorbelaste wins hê.
Microsoft het in Februarie sy ooreenkoms met EOH beëindig nadat 'n fluitjieblaser die maatskappy by die Amerikaanse markreguleerder, die Securities & Exchange Commission, verklik het weens beweerde bedrog.